Հայաստանի արդյունաբերություն, շինարարություն և ճարտարապետություն

«Հայաստանի արդյունաբերություն, շինարարություն և ճարտարապետություն», ամսագիր։ ՀՀ Պետպլանի, պետշինի և ՀՃՄ (մինչև 1966 թվականը՝ ՀԽՍՀ Ժողտնտխորհի, ՀԽՍՀ Նախարարների խորհրդի պետական գիտատեխնիկական կոմիտեի, 1966-1990 թվականներին՝ Նախարարների խորհրդի Պետպլանի) պաշտոնական հրատարակություն։

Պատմություն 
Լույս է տեսել 1958-1996 թվականներին Երևանում՝ հայերեն և ռուսերեն (1958-1984 թվականներին կոչվել է «Հայաստանի արդյունաբերություն», 1990-1992 թվականներին՝ «Զվարթնոց», 1992-1996 թվականներին՝ «Գործարար Հայաստան»)։ Խմբագիրներ՝ Պետրոս Աթաբեկյան, Տոնիկ Կարապետյան, Յուրի Առաքելյան։ 

Ծանոթացրել է հանրապետության արդյունաբերական ձեռնարկությունների, տրանսպորտային և շինարարական կազմակերպությունների աշխատանքներին, լուսաբանել է տնտեսական և սոցիալական հարցեր, տպագրել նյութեր գիտության ու տեխնիկայի նվաճումների, արտադրության հետ դրանց կապի մասին։

Հայկական գիտական պարբերականներ
Հայաստանի ռուսական ամսագրեր
Հայաստանի ամսագրեր